ประกาศโรงเรียนบางบัว(เพ่งตั้งตรงจิตรวิทยาคาร)

เรื่อง การใช้มาตรฐานการศึกษาของสถานศึกษา ระดับการศึกษาขั้นพื้นฐาน
เพื่อการประกันคุณภาพภายในของสถานศึกษา

 ตามกฎกระทรวงว่าด้วยระบบ หลักเกณฑ์ และวิธีการประกันคุณภาพการศึกษา พ.ศ.๒๕๕๓ ประกาศคณะกรรมการการประกันคุณภาพภายในระดับการศึกษาขั้นพื้นฐาน เรื่องกำหนดหลักเกณฑ์ และแนวปฏิบัติเกี่ยวกับการประกันคุณภาพภายในระดับการศึกษาขั้นพื้นฐาน พ.ศ. ๒๕๕๔ ประกาศกระทรวงศึกษาธิการ เรื่อง ให้ใช้มาตรฐานการศึกษาขั้นพื้นฐาน เพื่อการประกันคุณภาพภายในของสถานศึกษา ฉบับลงวันที่ ๑๑ ตุลาคม ๒๕๕๙ และนโยบายการปฏิรูประบบการประเมิน การประกันคุณภาพภายในและภายนอกทุกระดับ โรงเรียนบางบัว(เพ่งตั้งตรงจิตรวิทยาคาร) จึงปรับมาตรฐานการศึกษาของสถานศึกษาระดับการศึกษาขั้นพื้นฐาน โดยความเห็นชอบของคณะกรรมการบริหารโรงเรียนและการมีส่วนร่วมของผู้เกี่ยวข้อง ทั้งบุคลากรทุกคนในโรงเรียน ผู้ปกครอง และประชาชนในชุมชนให้เหมาะสมและสอดคล้องกัน เพื่อนำไปสู่การพัฒนาคุณภาพการศึกษาตามมาตรฐานการศึกษา การพัฒนาระบบประกันคุณภาพในของสถานศึกษา และเพื่อรองรับการประเมินคุณภาพภายนอก

 โรงเรียนบางบัว(เพ่งตั้งตรงจิตรวิทยาคาร จึงประกาศการใช้มาตรฐานการศึกษาของสถานศึกษา ระดับการศึกษาขั้นพื้นฐานตามเอกสารแนบท้ายประกาศนี้ เพื่อเป็นเป้าหมายในการพัฒนาคุณภาพการศึกษา ระดับการศึกษาขั้นพื้นฐานและเพื่อรองรับการประเมินคุณภาพการศึกษา

 ประกาศ ณ วันที่ ๑๓ มิถุนายน พ.ศ. ๒๕๖๐

 (นางสาวสุภาวดี อึ้งพานิช)

 ผู้อำนวยการโรงเรียนบางบัว(เพ่งตั้งตรงจิตรวิทยาคาร)

**การกำหนดค่าเป้าหมาย** **แนบท้ายประกาศโรงเรียนบางบัว(เพ่งตั้งตรงจิตรวิทยาคาร)**
**เรื่อง กำหนดค่าเป้าหมายการพัฒนาตามมาตรฐานการศึกษาของสถานศึกษา ระดับการศึกษาขั้นพื้นฐาน เพื่อการประกันคุณภาพภายในของสถานศึกษา**

| **มาตรฐาน / ประเด็นการพิจารณา** | **ค่าเป้าหมายมาตรฐาน/ประเด็นการพิจารณา** |
| --- | --- |
| **มาตรฐานที่ ๑ คุณภาพของผู้เรียน** | ดี |
| **๑.๑ ผลสัมฤทธิ์ทางวิชาการของผู้เรียน** | ดี |
| ๑) ความสามารถในการอ่าน การเขียน การสื่อสารและการคิดคำนวณ ตามเกณฑ์ของแต่ละดับชั้น | ระดับดี |
| ๒) ความสามารถในการวิเคราะห์และคิดอย่างมีวิจารณญาณ อภิปราย แลกเปลี่ยนความคิดเห็น และแก้ปัญหา | ระดับดี |
| ๓) ความสามารถในการใช้เทคโนโลยีสารสนเทศและการสื่อสาร | ระดับดีเยี่ยม |
| ๔) ความก้าวหน้าทางการเรียนตามหลักสูตรสถานศึกษา | ระดับดี |
| ๕) ผลสัมฤทธิ์ทางการเรียนและพัฒนาการจากผลการสอบวัดระดับชาติ | ระดับดี |
| ๖) ความพร้อมในการศึกษาต่อ การฝึกงานหรือการทำงาน | ระดับดีเยี่ยม |
| **๑.๒ คุณลักษณะที่พึงประสงค์ของผู้เรียน** | ดีเยี่ยม |
| ๑) การมีคุณลักษณะและค่านิยมที่ดีตามที่สถานศึกษากำหนดโดยไม่ขัดกับกฎหมายและวัฒนธรรมอันดีของสังคม | ระดับดีเยี่ยม |
| ๒) ความภูมิใจในท้องถิ่นและความเป็นไทย | ระดับดีเยี่ยม |
| ๓) การยอมรับที่จะอยู่ร่วมกันบนความแตกต่างและหลากหลาย | ระดับดีเยี่ยม |
| ๔) สุขภาวะทางร่างกายและลักษณะจิตสังคม | ระดับดีเยี่ยม |
| **มาตรฐานที่ 2 กระบวนการบริหารและการจัดการของผู้บริหารสถานศึกษา** | ดีเยี่ยม |
| ๑. การมีเป้าหมาย วิสัยทัศน์ และพันธกิจที่สถานศึกษากำหนดชัดเจน | ระดับดีเยี่ยม |
| ๒. การวางแผนพัฒนาคุณภาพการจัดการศึกษาของสถานศึกษา | ระดับดีเยี่ยม |
| ๒.๑ การวางแผนและดำเนินงานพัฒนาวิชาการที่เน้นคุณภาพของผู้เรียนรอบด้านทุกกลุ่มเป้าหมาย และดำเนินการอย่างเป็นรูปธรรม | ระดับดีเยี่ยม |
| ๒.๒ การวางแผนและดำเนินงานพัฒนาครูและบุคลากรให้มีความเชี่ยวชาญทางวิชาชีพ | ระดับดีเยี่ยม |
| ๒.๓ การวางแผนการบริหารและการจัดการข้อมูลสารสนเทศอย่างเป็นระบบ  | ระดับดีเยี่ยม |
| ๒.๔ การวางแผนและจัดสภาพแวดล้อมทางกายภาพและสังคมที่เอื้อต่อการจัดการเรียนรู้อย่างมีคุณภาพ | ระดับดีเยี่ยม |
| ๓. การมีส่วนร่วมของผู้เกี่ยวข้องทุกฝ่าย และการร่วมรับผิดรับชอบต่อผลการจัดการศึกษา ให้มีคุณภาพและได้มาตรฐาน  | ระดับดีเยี่ยม |
| ๔. การกำกับ ติดตาม ประเมินผลการบริหารและการจัดการศึกษา | ระดับดีเยี่ยม |
| **มาตรฐานที่ 3 กระบวนการจัดการเรียนการสอนที่เน้นผู้เรียนเป็นสำคัญ** | ระดับดีเยี่ยม |
| ๑. การมีกระบวนการเรียนการสอนที่สร้างโอกาสให้ผู้เรียนทุกคนมีส่วนร่วม  | ระดับดีเยี่ยม |
| ๒. การจัดการเรียนการสอนที่ยึดโยงกับบริบทของชุมชนและท้องถิ่น | ระดับดีเยี่ยม |
| ๓. การตรวจสอบและประเมินความรู้ความเข้าใจของผู้เรียนอย่างเป็นระบบ และมีประสิทธิภาพ | ระดับดีเยี่ยม |
| **มาตรฐานที่ ๔ ระบบการประกันคุณภาพภายในที่มีประสิทธิผล**การใช้ระบบการประกันคุณภาพภายในเพื่อยกระดับคุณภาพการจัดการศึกษาให้ดียิ่งขึ้น | ระดับดีเยี่ยม |

**การกำหนดค่าเป้าหมาย**

 ๑. ศึกษา**ข้อมูลเดิม ผลการประเมินต่างๆ ที่ผ่านมา** เพื่อเป็น**ข้อมูลฐาน**ในการกำหนดค่าเป้าหมาย

 ๒. การกำหนดค่าเป้าหมาย แต่ละมาตรฐาน ควรกำหนดเป็น ระดับคุณภาพ **๔ ระดับ** เพื่อให้สอดคล้องกับการประเมิน ดังนี้

 ระดับ ๔ ดีเยี่ยม

 ระดับ ๓ ดี

 ระดับ ๒ พอใช้

 ระดับ ๑ ปรับปรุง

 ๓. การกำหนดค่าเป้าหมาย ในแต่ละ**ประเด็นพิจารณา** จะกำหนดเป็น**ระดับคุณภาพ**

หรือเป็น **ร้อยละ** ตามความเหมาะสมกับบริบทของสถานศึกษา